Diari Oficial de la Generalitat Valenciana


Sumari del DOGV 6210, del 19-02-2010 (2010/1813)

RESOLUCIÓ de 15 de febrer de 2010, de la directora de l'Agència Valenciana de Foment i Garantia Agrària, per la qual es convoquen 40 beques formatives en matèria agroalimentària i de desenvolupament rural per a l'any 2010.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1813


Data del document
:   15-02-2010

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 15 de febrer de 2010, de la directora de l'Agència Valenciana de Foment i Garantia Agrària, per la qual es convoquen 40 beques formatives en matèria agroalimentària i de desenvolupament rural per a l'any 2010. [2010/1813]
Atés allò que es disposa en l'article 23.2 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds, i en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, que exigix la publicació de les línies de subvenció que financen i l'import global màxim destinat a les subvencions públiques.
Vist que les bases reguladores de les beques formatives de l'Agència Valenciana de Foment i Garantia Agrària en matèria agroalimentària i de desenvolupament rural han sigut publicades en el Diari Oficial de la Comunitat Valenciana, número 6205, de 12 de febrer de 2010, mitjançant l'Orde 5/2010, de 5 de febrer, de la Conselleria d'Agricultura, Pesca i Alimentació.
Vist que l'article 3.2 de l'esmentada orde preveu que, per a cada exercici, es convoquen mitjançant una resolució de la directora de l'Agència Valenciana de Foment i Garantia Agrària i es publiquen en el Diari Oficial de la Comunitat Valenciana les convocatòries anuals juntament amb l'import global de les beques.
En virtut de les facultats que em conferix l'article 47.3 del text refós de la Llei d'Hisenda Pública de la Generalitat, i l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12.09.2006), resolc:
Primer. Objecte i àmbit
Convocar, d'acord amb els principis de publicitat i concurrència competitiva, concurs públic per a la concessió d'un màxim de quaranta beques per a la realització de pràctiques de perfeccionament formatiu, adquisició de noves aptituds, així com l'especialització i el perfeccionament curricular de jóvens universitaris en matèria agroalimentària i de desenvolupament rural, segons allò que s'establix en l'Orde 5/2010, de 5 de febrer, de la Conselleria d'Agricultura, Pesca i Alimentació, per la qual s'aproven les bases reguladores de les esmentades beques (DOCV núm. 6205, de 12 de febrer).
Les beques que es convoquen s'emmarquen en la mesura 111, de l'eix 1, Millora de la Competitivitat del Sector Agrícola i Forestal, del Programa de Desenvolupament Rural de la Comunitat Valenciana 2007-2013, cofinançat pel Fons Europeu Agrícola de Desenvolupament Rural (FEADER) establit en el Reglament (CE) número 1698/2005.
L'activitat de les beques es desenvoluparà en unitats de la Conselleria d'Agricultura, Pesca i Alimentació i de l'Agència Valenciana de Foment i Garantia Agrària, i el seu àmbit territorial és la Comunitat Valenciana.
Segon. Finançament
1. Les beques estan finançades pel FEADER en un 21,58%; per l'administració General de l'Estat, en un 33,33%; i per la Generalitat, en un 45,09%.
2. La dotació econòmica per a esta convocatòria arriba a un import brut màxim global de cinc-cents mil (500.000) euros, que s'imputaran a càrrec del pressupost de l'Agència Valenciana de Foment i Garantia Agrària (AVFGA) per a l'any 2010 (secció 12, entitat 91, capítol IV, línia SE832000), i es destina un import màxim de quatre-cents huitanta mil (480.000) euros al concepte de pagament mensual i un import màxim de vint mil (20.000) euros en concepte d'assegurança d'accident i ajudes complementàries (bossa de viatge).
Tercer. Duració i pagament de les beques
1. El període de duració de les beques és de dotze mesos i comença el dia indicat en la resolució de concessió de les beques, que serà publicada en el Diari Oficial de la Comunitat Valenciana.
En cas que arribat el 31 de desembre de 2010 el becari no haja completat els dotze mesos des de la seua incorporació a les pràctiques, la beca podrà ser prorrogada per resolució expressa de la directora de l'Agència Valenciana de Foment i Garantia Agrària (AVFGA) pels mesos que resten fins a completar l'any. Esta pròrroga quedarà condicionada a l'existència efectiva i suficient de crèdit en l'exercici pressupostari següent.
2. El període màxim de dotze mesos indicat en el punt anterior es pot prorrogar, per resolució expressa de la directora de l'AVFGA, sense necessitat de nova convocatòria per un segon període màxim de dotze mesos addicionals, sempre que existisca la disponibilitat pressupostària corresponent i el desenvolupament de l'activitat que estiga efectuant el becari ho requerisca o ho aconselle.
3. Cada una de les beques estarà dotada amb mil (1.000) euros bruts mensuals, segons allò que s'establix en la Resolució d'1 de novembre de 2009, del conseller d'Economia, Hisenda i Ocupació, l'import de la qual, una vegada aplicades les retencions legals, s'abonarà mensualment, una vegada emés certificat de conformitat pel tutor de formació assignat al becari per la directora de l'AVFGA.
4. En cas d'una pròrroga de les beques per un segon període segons el punt 2, la quantia procedent en l'esmentat període serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, pel qual es regula la concessió de beques, que estiga vigent en l'esmentat període.
5. Amb la finalitat de donar cobertura per assegurança d'accidents als adjudicataris de les beques, se'ls inclourà en una pòlissa d'assegurança.
Quart. Termini de presentació de sol·licituds
1. Les persones aspirants a la beca presentaran la seua sol·licitud i el currículum, segons els models que es detallen en l'annex I d'esta resolució, en el termini de quinze dies hàbils, a comptar des de l'endemà de la publicació d'esta resolució de convocatòria en el Diari Oficial de la Comunitat Valenciana.
2. Els impresos per a la sol·licitud i el currículum, a més d'incorporar-se com a annex I a esta resolució, estaran disponibles en la pàgina web de la Conselleria d'Agricultura, Pesca i Alimentació (www.agricultura.gva.es), en la seu electrònica o portal institucional de la Generalitat en Internet (www.gva.es), i en qualsevol oficina PROP.
3. Els candidats han de presentar únicament la seua sol·licitud i el seu currículum en el Registre General de la Conselleria d'Agricultura, Pesca i Alimentació (carrer d'Amadeu de Savoia, 2, de València, CP 46976) o a les direccions territorials de la Conselleria d'Agricultura, Pesca i Alimentació d'Alacant, de Castelló i de València, al carrer del Professor Manuel Sala, 2, CP 03742; l'avinguda dels Germans Bou, 47, CP 12520; i al carrer de Gregori Gea, 27, CP 46251, respectivament, o en qualsevol de les formes que s'establixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Així mateix, es pot realitzar telemàticament la presentació de la sol·licitud i del currículum. Per a això, els interessats han d'accedir al catàleg de servicis públics interactius de la Generalitat, accessible a través de: www.tramita.gva.es, i han de seleccionar l'opció corresponent. Per a poder accedir a este sistema telemàtic el sol·licitant ha de disposar de firma electrònica avançada, per mitjà del certificat reconegut per a ciutadans emés per l'Autoritat de Certificació de la Comunitat Valenciana (www.accv.es) o el DNI electrònic.
Quint. Informació sobre publicitat i tractament de les dades dels beneficiaris
S'informa els beneficiaris que de conformitat amb l'article 4 del Reglament (CE) número 259/2008, de 18 de març de 2008, de la Comissió, pel qual s'establixen disposicions d'aplicació del Reglament (CE) número 1290/2005, del Consell, en allò que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les seues dades seran publicades d'acord amb el Reglament (CE) número 1290/2005, i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.
Pel que fa a les dades de caràcter personal, els beneficiaris poden exercir els drets reconeguts en la Directiva 95/46/CE, del Parlament Europeu i el Consell de la Unió Europea.
L'acceptació de la subvenció en què consistix la beca suposa per a cada un dels beneficiaris l'acceptació i l'autorització expressa a l'AVFGA per a la recollida, la incorporació als respectius fitxers i el tractament de les esmentades dades personals, així com per a la seua conservació durant els terminis previstos en les disposicions aplicables, en els termes i les condicions que es recullen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de l'esmentada llei orgànica.
Sext. No-subjecció a la política de la competència
En compliment d'allò que es disposa en l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, estes ajudes no requerixen de la seua notificació a la Comissió Europea ja que no tenen tots els requisits de l'article 107 del Tractat de Funcionament de la Unió Europea, en concret, perquè no suposen un avantatge econòmic per a una empresa, atés que els beneficiaris són persones físiques que no realitzen activitats econòmiques.
Sèptim. Bases reguladores
En tot allò que no s'establix en esta resolució, caldrà ajustar-se a allò que es disposa en l'Orde 5/2010, de 5 de febrer, de la Conselleria d'Agricultura, Pesca i Alimentació, per la qual s'aproven les bases reguladores de les beques formatives de l'Agència Valenciana de Foment i Garantia Agrària en matèria agroalimentària i de desenvolupament rural (DOCV núm. 6205, de 12 de febrer) així com a allò que es disposa en el Decret 132/2009, de 4 de setembre, del Consell, pel qual es regula la concessió de beques (DOCV núm. 6097, de 8 de setembre).
Octau. Recursos
Esta resolució posa fi a la via administrativa i contra esta es pot interposar, potestativament, recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció feta per la Llei 4/1999, de 13 de gener; o impugnar-se directament davant del Jutjat Contenciós Administratiu en el termini de dos mesos, a comptar des de l'endemà de publicació, d'acord amb allò que es preveu en els articles 8.3, 25.1 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que s'utilitze qualsevol altra via que es considere oportuna.
València, 15 de febrer de 2010.- La directora de l'Agència Valenciana de Foment i Garantia Agrària: Pilar Amigó Salví.